CELEX: 62014TN0359
Language: sl
Date: 2014-05-27 00:00:00
Title: Zadeva T-359/14: Tožba, vložena 27. maja 2014 – Federación Nacional de Cafeteros de Colombia proti UUNT – Accelerate (COLOMBIANO COFFEE HOUSE)

4.8.2014   
            
            
               SL
            
            
               Uradni list Evropske unije
            
            
               C 253/44
            
         Tožba, vložena 27. maja 2014 – Federación Nacional de Cafeteros de Colombia proti UUNT – Accelerate (COLOMBIANO COFFEE HOUSE)
   (Zadeva T-359/14)
   2014/C 253/59
   Jezik, v katerem je bila tožba vložena: španščina
   
      Stranke
   
   
      Tožeča stranka: Federación Nacional de Cafeteros de Colombia (Bogotá, Kolumbija) (zastopnika: A. Pomares Caballero in M. Pomares Caballero, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Accelerate s.a.l. (Bejrut, Libanon)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               spremeni odločbo petega odbora za pritožbe Urada za usklajevanje na notranjem trgu (znamke in modeli) z dne 27. marca 2014 v zadevi R 1200/2013-5, tako da razglasi, da je izpolnjen razlog za relativno ničnost iz člena 53(1)(c) Uredbe št. 207/2009, ali za absolutno ničnost iz člena 52(1)(a) Uredbe št. 207/2009 ali razlog za ničnost, določen v Uredbi št. 510/2006, glede vseh proizvodov in storitev, zoper katere je vložena zahteva za ugotovitev ničnosti;
            
         
               —
            
            
               ali, podredno, naj izpodbijano odločbo razveljavi v delu, v katerem ni bilo ugodeno zahtevi za ugotovitev ničnosti za proizvode: „riž, tapioka, sago; moka in izdelki iz žitaric, kruh, pecivo in slaščice, sladoled; sladkor, med, melasni sirup; kvas, pecilni prašek; sol, gorčica; kis, omake (začimba), začimbe; led“ iz razreda 30 in „Nudenje hrane in pijače; nudenje začasne nastanitve“ iz razreda 43;
            
         
               —
            
            
               in v vsakem primeru UUNT naloži njegove stroške in stroške tožeče stranke.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: figurativna znamka z besednimi elementi „COLOMBIANO COFFEE HOUSE“ za proizvode in storitve iz razredov 30 in 43 – znamka Skupnosti št. 4 635 553
   
      Imetnik znamke Skupnosti: Accelerate s.a.l.
   
      Stranka, ki zahteva ugotovitev ničnosti znamke Skupnosti: tožeča stranka
   
      Obrazložitev zahteve za ugotovitev ničnosti: zaščitena geografska označba „Café de Colombia“
   
      Odločba oddelka za izbris: zavrnitev zahteve za ugotovitev ničnosti
   
      Odločba odbora za pritožbe: zavrnitev pritožbe
   
      Navajani tožbeni razlogi:
   
   
               —
            
            
               kršitev člena 14 Uredbe št. 510/2006;
            
         
               —
            
            
               kršitev člena 8(4) Uredbe št. 207/2009 v povezavi s členom 13 Uredbe št. 510/2006;
            
         
               —
            
            
               kršitev obličnosti zaradi neobrazložitve;
            
         
               —
            
            
               kršitev člena 7(1)(k) Uredbe št. 207/2009;
            
         
               —
            
            
               kršitev člena 7(1)(g) Uredbe št. 207/2009.